En secundaria, Iyán, vamos a llamalu, que ye un chaval que saca bones notes en toles asignatures y, cosa rara, escoyó Llingua Asturiana alcuéntrase con que: tien dos hores a la selmana porque ésta nun ye una llingua oficial comol castellanu; ye optativa colo cualo tien que renunciar a Francés o Alemán; ye mui posible que nos cuatro años de secundaria conoza a cuatro profesores; tien de compartir clase colos que fuxen de Francés o Alemán  porque-yos resulten mui difíciles -da igual que quieran Asturianu o non-; compartirá la clase tamién colos repetidores que fuxen deses llingües pol mesmu motivu y nun quieren facer nada -dieren Asturianu dalguna vez o non-; compartirála igualmente con aquellos repetidores que senquisten nel sistema educativu porque ésti nun sabe da-yos una solución. Preguntaréisme ¿qué fai Iyán nesa clase? Pues...ocúrreseme quesperar a tener la edá pa colar pa Cultura Clásica, como yá ta pasando. Acabóse.